2014.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2014.gada 13.maija Ministru kabineta noteikumos Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai”**

Izdoti saskaņā ar

Ministru kabineta iekārtas likuma

31.panta pirmās daļas 3.punktu

Izdarīt Ministru kabineta 2014.gada 13.maija Ministru kabineta noteikumos Nr.241 „Noteikumi mezanīna aizdevumiem saimnieciskās darbības veicēju konkurētspējas uzlabošanai” (Latvijas Vēstnesis, 2014, 94.nr.) šādus grozījumus:

1. Izteikt 7.punktu šādā redakcijā:

„6666 67. Šo noteikumu izpratnē mazais un vidējais saimnieciskās darbības veicējs ir saimnieciskās darbības veicējs, kas atbilst Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (turpmāk – Komisijas Regula Nr.651/2014) (Eiropas Savienības Oficiālais Vēstnesis, 2014. gada 26. jūnijs, L 187) 1.pielikumā noteiktajām definīcijām. Šo noteikumu izpratnē lielais saimnieciskās darbības veicējs ir saimnieciskās darbības veicējs, kas neatbilst Komisijas Regulas Nr.651/2014 1.pielikumā noteiktajām definīcijām.”;

1. Izteikt 10.punktu šādā redakcijā:

„10. Ilgtermiņa investīciju aizdevumu sniedz kā reģionālo atbalstu ieguldījumiem saskaņā ar Komisijas Regulu Nr.651/2014.”;

1. Izteikt 11.punktu šādā redakcijā:

„11. Ilgtermiņa investīciju aizdevumu nepiešķir šādām darbībām un nozarēm:

11.1 Komisijas Regulas Nr.651/2014 1. panta 2. punktā noteiktajām darbībām;

11.2. Komisijas Regulas Nr.651/2014 1.panta 3.punktā noteiktajām nozarēm;

11.3. Komisijas Regulas Nr.651/2014 13.panta a) punktā noteiktajām nozarēm;

11.4. ieroču un munīcijas ražošanai un tirdzniecībai;

11.5. tabakas izstrādājumu ražošanai un tirdzniecībai;

11.6. alkohola ražošanai un tirdzniecībai;

11.7. azartspēlēm un derībām;

11.8. finanšu un apdrošināšanas darbībai;

11.9. operācijām ar nekustamo īpašumu, izņemot gadījumus, ja aizdevums tiek piešķirts nekustamā industriālā īpašuma attīstīšanai;

11.10. transportlīdzekļu, individuālās lietošanas priekšmetu, sadzīves aparatūras un sadzīves iekārtu iznomāšanai;

11.11. sabiedrisko, politisko un citu organizāciju darbībai;

11.12. individuālās lietošanas priekšmetu un mājsaimniecības piederumu remontam, pārējo individuālo pakalpojumu sniegšanai;

11.13. mājsaimniecību kā darba devēju darbībai;

11.14. transportlīdzekļu un transporta aprīkojuma iegādei saimnieciskās darbības veicējiem, kas darbojas transporta nozarē;

11.15. elektroenerģijai un siltumapgādei.”;

1. Papildināt ar 11.1 punktu šādā redakcijā:

„11.1 Ja saimnieciskās darbības veicējs darbojas vienlaicīgi nozarēs, kurās atbalsta piešķiršana šo noteikumu ietvaros saskaņā ar Komisijas Regulu Nr.651/2014 nav ierobežota, un nozarēs, kurās atbalsta piešķiršana šo noteikumu ietvaros saskaņā ar Komisijas Regulas Nr.651/2014 1.panta 3.punkta a), b) un c) apakšpunktu nav atļauta, tad ilgtermiņa investīciju aizdevumu šo noteikumu ietvaros atbalstāmajās nozarēs var saņemt, ja šādas izmaksas tiek atsevišķi nošķirtas un ilgtermiņa investīciju aizdevums netiek sniegts šo noteikumu ietvaros neatbalstāmajās nozarēs un darbībām.”;

1. Izteikt 12.1. punktu šādā redakcijā:

„12.1. saimnieciskās darbības veicējiem, uz kuriem attiecas līdzekļu atgūšanas rīkojums, kas minēts Komisijas Regulas Nr.651/2014 1.panta 4.punkta „a” apakšpunktā.”;

1. Izteikt 13.punktu šādā redakcijā:

13. Ilgtermiņa investīciju aizdevumu piešķir sākotnējām investīcijām vai sākotnējām investīcijām jaunā ekonomiskā aktivitātē saskaņā ar Komisijas Regulas Nr.651/2014 2.panta 41.,49. un 51.punkta definīcijām, vienlaikus, ja tiek izpildīti šādi nosacījumi:

13.1. aktīvi ir jauni (izņemot gadījumus, ja atbalsta saņēmējs ir mazais vai vidējais saimnieciskās darbības veicējs) atbilstoši Komisijas Regulas Nr.651/2014 14. panta 6. punkta otrās daļas nosacījumiem;

13.2. nemateriālie aktīvi atbilst Komisijas Regulas Nr.651/2014 14. panta 8.punkta nosacījumiem;

13.3. ieguldījumi paliek Latvijas Republikā atbilstoši prasībām, kas noteiktas Komisijas Regulas Nr.651/2014 14. panta 5.punktā;

13.4. sniegtajam atbalstam ir stimulējoša ietekme atbilstoši pazīmēm, kas noteiktas Komisijas Regulas Nr.651/2014 6. panta 2.punktā.”;

7. Papildināt ar 13.1 punktu šādā redakcijā:

„13.1 Šo noteikumu ietvaros ilgtermiņa investīciju aizdevumu būtiskām pārmaiņām ražošanas procesā, esošas uzņēmējdarbības vietas darbības dažādošanai var piešķirt, ja tiek ievēroti Komisijas Regulas Nr.651/2014 14.panta 7.punkta nosacījumi.”;

8. Izteikt 14.punktu šādā redakcijā:

„14. Šo noteikumu ietvaros piešķirtā ilgtermiņa investīciju aizdevuma maksimālais apmērs ir 5 000 000 *euro*, un tas nepārsniedz 40 % no šo noteikumu 13.punktā minētajām ieguldījuma projekta attiecināmajām izmaksām mazam un vidējam saimnieciskās darbības veicējam un 35 % - lielam saimnieciskās darbības veicējam.”;

9. Izteikt 32.punktu šādā redakcijā:

„32.Apgrozāmo līdzekļu aizdevumu nepiešķir:

32.1. saimnieciskās darbības veicējam, kuram saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi;

32.2. saimnieciskās darbības veicējam, kam ar tiesas spriedumu ir pasludināts maksātnespējas process vai kam ar tiesas spriedumu tiek īstenots tiesiskās aizsardzības process, vai kam ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums, vai kura saimnieciskā darbība ir izbeigta;

32.3. saimnieciskās darbības veicējam, kam uz aizdevuma iesnieguma iesniegšanas dienu zaudējumi pārsniedz pusi no pamatkapitāla un pēdējo 12 mēnešu zaudējumi – ceturtdaļu no pamatkapitāla, un konstatējamas šo noteikumu 32.5.apakšpunktā minētās pazīmes;

32.4. saimnieciskās darbības veicējam, kam saskaņā ar pēdējo divu noslēgto finanšu gadu pārskatiem un pēdējo pieejamo operatīvo finanšu pārskatu uz aizdevuma iesnieguma iesniegšanas dienu ir novērojamas grūtībās nonākuša saimnieciskās darbības veicēja pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējamas šo noteikumu 32.5. apakšpunktā minētās pazīmes;

32.5. saimnieciskās darbības veicējam, kam nav iespēju segt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā izraisīs saimnieciskās darbības veicēja nespēju turpināt darbību.”;

10. Izteikt 39.punktu un papildināt ar 39.1 punktu šādā redakcijā:

„39. Šo noteikumu ietvaros saņemto ilgtermiņa investīciju aizdevumu var apvienot ar citu valsts atbalstu, ja tiek ievēroti Komisijas Regulas Nr.651/2014 8.panta 3. līdz 5.punkta nosacījumi;

39.1 Šo noteikumu ietvaros saņemto apgrozāmo līdzekļu aizdevumu un 15. un 24. punktā minēto atbalstu var apvienot ar citu valsts atbalstu, ja tiek ievēroti Komisijas Regulas Nr.1407/2013 5.panta nosacījumi.”;

11. Izteikt 40.punktu šādā redakcijā:

„40. Šo noteikumu ietvaros Eiropas Savienības struktūrfondu finansējumu nevar piešķirt, ja atbalsta saņēmējs ir saņēmis vai paredz saņemt finansējumu par tām pašām attiecināmajām izmaksām citu aktivitāšu ietvaros no valsts, pašvaldības vai Eiropas Savienības līdzekļiem atbilstoši šo noteikumu 39.un 39.1 punktam.”;

12. Svītrot 41.punktu;

13. Papildināt ar 41.1 un 41.2 punktu šādā redakcijā:

„41.1 Šo noteikumu ietvaros ilgtermiņa investīciju aizdevumu nevar saņemt, ja saimnieciskās darbības veicējs ir beidzis to pašu vai līdzīgu darbību EEZ divu gadu laikā pirms ilgtermiņa investīciju aizdevuma pieteikuma vai kam ilgtermiņa investīciju aizdevuma pieteikuma brīdī ir konkrēti plāni izbeigt šādu darbību ne vēlāk kā divu gadu laikā no dienas, kad attiecīgajā apgabalā pabeigts sākotnējais ieguldījums, kuram tiek prasīts atbalsts;

41.2 Ikvienu sākotnējo ieguldījumu, kuru atbalsta saņēmējs šo noteikumu ietvaros saņemtā ilgtermiņa investīciju aizdevuma rezultātā ir sācis triju gadu laikā no dienas, kad sākti darbi pie cita atbalstītā ieguldījuma tajā pašā NUTS 3 reģionā, uzskata par daļu no vienota ieguldījumu projekta. Ja šis vienotais ieguldījumu projekts ir lielais ieguldījumu projekts, atbalsta kopsumma vienotajam ieguldījumu projektam nepārsniedz Komisijas Regulā Nr.651/2014 lieliem ieguldījumu projektiem noteikto maksimālo atbalsta summu.”;

14. Papildināt ar 43.1 un 43.2 punktu šādā redakcijā:

„43.1 Lai nodrošinātu, ka tiek ievēroti šo noteikumu 16.  un 25.punktā minētie nosacījumi, veicot atbalsta uzskaiti, Latvijas Garantiju aģentūra:

43.1 1. konstatējot, ka saimnieciskās darbības veicējs ir ticis apvienots, ņem vērā visu katram apvienošanā iesaistītajam saimnieciskās darbības veicējam iepriekš piešķirto *de minimis* atbalstu;

43.1 2. konstatējot, ka saimnieciskās darbības veicējs ir ticis sadalīts, saņemto *de minimis* atbalstu attiecina uz to saimnieciskās darbības veicēju, kas guva labumu no saņemtā *de minimis* atbalsta un kas pārņēma darbības, kurām sākotnēji tika izmantots *de minimis* atbalsts, vai arī, ja minētā attiecināšana nav iespējama, saņemto *de minimis* atbalstu attiecina proporcionāli, pamatojoties uz saimnieciskās darbības veicēja pašu kapitāla bilances vērtību sadales faktiskajā datumā.

43.2 Latvijas Garantijas aģentūra publicē valsts atbalsta tīmekļa vietnē informāciju par šo noteikumu ietvaros izsniegtajiem ilgtermiņu investīciju aizdevumiem atbilstoši Komisijas Regulas Nr.651/2014 9.panta 1. un 4.punktam, kā arī nodrošina šīs informācijas pieejamību 10 gadus kopš dienas, kad Latvijas Garantiju aģentūra ir izsniegusi pēdējo aizdevumu.”;

15. Izteikt 45.punktu šādā redakcijā:

„45. Šo noteikumu ietvaros ilgtermiņa investīciju aizdevumus un apgrozāmo līdzekļu aizdevumus piešķir līdz 2015.gada 31.decembrim.”.

Ministru prezidents L.Straujuma

Ekonomikas ministrs V.Dombrovskis

Iesniedzējs:

Ekonomikas ministrs V.Dombrovskis

Vīza: Valsts sekretārs M.Lazdovskis

05.08.2014. 15:43

1259

Agita Nicmane

67013203, Agita.Nicmane@em.gov.lv